Նախագիծ 8

Ո Ր Ո Շ ՈՒ Մ

«\_\_\_\_ » \_\_\_\_\_\_\_\_\_\_\_\_\_ 2020 թվականի N \_\_\_\_\_

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ, ԿԱՊԱՆ ՔԱՂԱՔԻ Գ.ՆԺԴԵՀԻ ՀՐԱՊԱՐԱԿ, ԹԻՎ 1/3 ՀԱՍՑԵՈՒՄ ԳՏՆՎՈՂ ՀՈՂԱՄԱՍԻ ԿԱՌՈՒՑԱՊԱՏՄԱՆ ԻՐԱՎՈՒՆՔԻ ՏՐԱՄԱԴՐՄԱՆ ԺԱՄԿԵՏԸ ԵՐԿԱՐԱՁԳԵԼՈՒ ԵՎ ՎՃԱՐԻ ՉԱՓԸ ՓՈՓՈԽԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 21-րդ կետով, համաձայն Հայաստանի Հանրապետության հողային օրենսգրքի 46-րդ, 481-րդ, 76-րդ, 81-րդ հոդվածների, Հայաստանի Հանրապետության կառավարության 2001 թվականի ապրիլի 12-ի N 286 որոշման և հաշվի առնելով համայնքի  ղեկավարի  առաջարկությունը, *համայնքի ավագանին  որոշում է.*

1. ՀՀ Սյունիքի մարզի Կապան համայնքի սեփականություն հանդիսացող՝ քաղաք Կապան, Գ.Նժդեհի հրապարակ, թիվ 1/3 հասցեում գտնվող 0,00053 հեկտար մակերեսով բնակավայրերի նպատակային նշանակության «ընդհանուր օգտագործման հողեր» գործառնական նշանակության հողամասը (կադաստրային ծածկագիրը՝ 09-001-1460-0003) առանց մրցույթի, 50000 (հիսուն հազար) դրամ տարեկան վճարով տրամադրել Գագիկ Համլետի Խաչատրյանին՝ ոչ հիմնական շինություն՝ առևտրի տաղավար տեղադրելու նպատակով՝ երկարաձգելով համայնքի ղեկավարի 2019 թվականի մայիսի 03-ի N 702-Ա որոշման հիման վրա 2019 թվականի մայիսի 29-ին Գագիկ Խաչատրյանի հետ կնքված և պետական գրանցում ստացած համայնքային սեփականություն հանդիսացող հողամասի կառուցապատման իրավունքի ժամկետը 1 (մեկ) տարով՝ մինչև 2021 թվականի մայիսի 29-ը։

2. Գագիկ Խաչատրյանի հետ կնքել համաձայնագիր՝ 2019 թվականի մայիսի 29-ին կնքված և նոտարական կարգով վավերացված համայնքային սեփականություն հանդիսացող հողամասի կառուցապատման իրավունքի տրամադրման պայմանագրում փոփոխություններ կատարելու վերաբերյալ։

3. Սահմանել, որ համայնքային սեփականություն հանդիսացող հողամասի կառուցապատման իրավունքի տրամադրման պայմանագրում փոփոխություններ կատարելու վերաբերյալ համաձայնագրի կնքման և դրանից ծագող իրավունքների պետական գրանցման հետ կապված բոլոր ծախսերն իրականացվելու են կառուցապատման իրավունք ունեցող անձի միջոցների հաշվին:

4. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման կատարումը։

ՀԻՄՆԱՎՈՐՈՒՄ

ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Որոշման նախագծի ընդունման համար հիմք է հանդիսացել կառուցապատման իրավունք ունեցող անձանի կողմից ներկայացված դիմումը և հաշվի առնելով, որ համայնքի սեփականության ներքո գտնվող հողերը կառավարում և տնօրինում են համայնքի ղեկավարն ու ավագանին, ուստի Ձեր քննարկմանն է ներկայացվում որոշման նախագիծը։

ՏԵՂԵԿԱՆՔ

ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ

Որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում կամ նվազեցում չի նախատեսվում։